b'\n_START_ARTICLE_\nTh\xc3\xa9\xc3\xa2tre de Babylone\n_START_PARAGRAPH_\nTh\xc3\xa9\xc3\xa2tre de Babylone oli pariisilainen vasemman rannan pikku teatteri, joka tuli kuuluisaksi siit\xc3\xa4, ett\xc3\xa4 Samuel Beckettin n\xc3\xa4ytelm\xc3\xa4n Huomenna h\xc3\xa4n tulee ensi-ilta oli siell\xc3\xa4 5. tammikuuta 1953. Teatteri sijaitsi Montparnassella osoitteessa 38 boulevard Raspail._NEWLINE_Teatterin perusti vaimonsa Genevi\xc3\xa8ve Serreaun kanssa teatteria vuosina 1950\xe2\x80\x931960 johtanut Jean-Marie Serreau, joka antoi Roger Blinille tilaisuuden ohjata Beckettin n\xc3\xa4ytelm\xc3\xa4n teatterinsa n\xc3\xa4ytt\xc3\xa4m\xc3\xb6lle. Teatterin ohjelmisto oli muutenkin varsin kokeellinen. Serreaun ansiosta p\xc3\xa4\xc3\xa4si n\xc3\xa4ytt\xc3\xa4m\xc3\xb6lle my\xc3\xb6s Eugene Ionescon, Arthur Adamovin ja Jean Genet\'n teoksia.\n_START_SECTION_\nHuomenna h\xc3\xa4n tulee\n_START_PARAGRAPH_\nTeatteri Babylone oli tuossa vaiheessa jo l\xc3\xa4hes kuollut, kun Roger Blin kahden vuoden rahoituksen hankkimisen ja teatteritilan etsinn\xc3\xa4n j\xc3\xa4lkeen sai sen k\xc3\xa4ytt\xc3\xb6\xc3\xb6ns\xc3\xa4. Beckettin n\xc3\xa4ytelm\xc3\xa4kin oli ollut valmis jo nelj\xc3\xa4 vuotta, mutta Beckett ei ollut aiemmin l\xc3\xb6yt\xc3\xa4nyt ket\xc3\xa4\xc3\xa4n, joka olisi innostunut sen saamisesta n\xc3\xa4ytt\xc3\xa4m\xc3\xb6lle. Becket seurasi koko harjoituskauden n\xc3\xa4ytelm\xc3\xa4n valmistumista, mutta ensi-iltaan h\xc3\xa4n ei tullut: "En kest\xc3\xa4isi en\xc3\xa4\xc3\xa4. N\xc3\xa4ytelm\xc3\xa4n ohjaus oli Roger Blinin, ja n\xc3\xa4ytelm\xc3\xa4\xc3\xa4 esitettiin Th\xc3\xa9\xc3\xa2tre de Babylonessa nelj\xc3\xa4sataa kertaa. Blin my\xc3\xb6s esitti Pozzoa.'